112. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΘΝΙΚΗΣ ΟΙΚΟΝΟΜΙΑΣ Αριθ.506044 Ειδ.65 της 23/25  Φεβρ.1988  (ΦΕΚ Β΄ 96) Διατήρηση πρόσθετων προσόντων διορισμού στον ΕΟΤ (Νόμ.1735/87). Έχοντας υπόψη: 1.Το Νόμ.1735/87 «περί προσλήψεων στο δημόσιο τομέα κ.λπ.» άρθρ.2 παρ.2. 2.Το Π.Δ.884/76, όπως τροποποιήθηκε από το Π.Δ.461/83. 3.Την κοινή απόφαση του Πρωθυπουργού και του Υπουργού Εθνικής Οικονομίας Α.9211/ ΔΙΟΝΟΣΕ 1737/3.12.87 «Ανάθεση αρμοδιοτήτων στους Υφυπουργούς Εθνικής Οικονομίας» ΦΕΚ 702/τ.Β΄/4.12.87. 4.Την ανάγκη αντιμετώπισης εξειδικευμένων υπηρεσιακών αναγκών στον Ελληνικό Οργανισμό Τουρισμού, αποφασίζουμε : Διατηρούνται τα παρακάτω πρόσθετα προσόντα διορισμού ή πρόσληψης σε οργανικές θέσεις του ΕΟΤ κατά παρέκκλιση της παρ.1 του άρθρ.2 Νόμ.1735/87 ως εξής : 1.Άριστη γνώση μιας των γλωσσών Αγγλικής, Γαλλικής, Γερμανικής, Ιταλικής ή Ισπανικής, για ορισμένο αριθμό θέσεων του κλάδου  ΠΕ1 Δ/κού και για όλες τις θέσεις του κλάδου ΔΕ1 ΓραφέωνΔακτυλογράφων. 2.Άριστη γνώση Ελληνικής Δακτυλογραφίας για ορισμένο αριθμό θέσεων του κλάδου ΔΕ1 Γραφέων-Δακτυλογράφων. 3.Ο αριθμός των θέσεων του κλάδου ΠΕ1 Δ/κού, για τις οποίες ορίζεται πρόσθετο προσόν η άριστη γνώση μιας ξένης γλώσσας καθώς και των θέσεων ΔΕ1 Γραφέων-Δακτυλογράφων, για τις οποίες απαιτείται άριστη γνώση ελληνικής δακτυλογραφίας, θα καθορίζεται κάθε φορά με την προκήρυξη πλήρωσης των θέσεων. 4.Ικανότητα προφορικής ομιλίας μιας των γλωσσών Αγγλικής, Γαλλικής, Γερμανικής, Ιταλικής ή Ισπανικής για τον κλάδο ΔΕ5 Τηλεφωνητών, που αποδεικνύεται με υπεύθυνη δήλωσητου άρθρ. 8 του Νόμ.1569/1986. 